|  |
| --- |
| UE 7lk – Arvosana viisi**S2 Uskontojen maailma:** Opetuksessa käsiteltäviä sisältöjä ovat uskonnot ja uskonnottomuus maailmassa ja Suomessa, uskontojen tunteminen osana kulttuurista yleissivistystä sekä uskonnot tieteellisen tarkastelun kohteena. Keskeisinä aiheina ovat uskonnot yksilön ja yhteiskunnan voimavarana sekä uskonnon ja kulttuurin vuorovaikutus eri puolilla maailmaa, uskontojen vaikutukset yhteiskuntiin ja kulttuuriin, uskontokritiikki sekä uskontojen näkyvyys populaarikulttuurissa. Valittavien sisältöjen tulee auttaa oppilasta ymmärtämään uskontojen käsittelyä mediassa ja sen kriittistä arviointia sekä uskontojen välistä vuorovaikutusta ja dialogia.* Uskontojen synty ja uskonnon tunnusmerkit
* Suuret maailmanuskonnot ja uskonnottomuus
* luonnonuskonnot, uususkonnollisuus
* Usko ja tieto, uskonnollinen ja tieteellinen kieli
* Uskontokritiikki
* Uskontojen näkyminen kulttuurin eri osa-alueilla, mediassa, politiikassa, populaarikulttuurissa, taiteessa ja tapakulttuurissa
* Uskontojen välinen dialogi
 |
| OPH:n tukimateriaali päättöarviointiin: <https://www.oph.fi/fi/koulutus-ja-tutkinnot/evankelisluterilaisen-uskonnon-paattoarvioinnin-tukimateriaali> Tavoitteet T3 ja T7 arvioidaan ainoastaan vuosiluokalla 7 Jyväskylän vuosiluokkaistamisten mukaisesti.Uskonnon päättöarvioinnin kriteerit mahdollistavat helposti yhden kokonaisprojektin luomisen, jossa tutkitaan uskontojen tapoja, piirteitä ja symboleita, uskonnottomuutta, sekä katsomuksen vaikutuksia ihmisen valintoihin. Integrointi TVT-oppiaineen kanssa.  |
| **Opetuksen tavoite** | **Sisältö-alueet** | **Opetuksen tavoitteista johdetut oppimisen tavoitteet** | **Arvioinnin kohde**  | **Osaamisen kuvaus arvosanalle 5**  | **Käytännönläheisiä esimerkkejä** |
| T1 ohjata oppilasta havaitsemaan uskonnon ja kulttuurin vuorovaikutus sekä tunnistamaan uskontoon liittyvä monimuotoisuus | S1, S2 | Oppilas ymmärtää uskonnon ja kulttuurin monipuolista vuorovaikutusta ja uskontoon liittyvää monimuotoisuutta. | Uskontojen monimuotoisuuden sekä kulttuuristen ja yhteiskunnallisten vaikutusten hahmottaminen | Oppilas tunnistaa ohjatusti ympäristöstä erilaisia uskontoon liittyviä asioita, kuten rakennuksia ja symboleja.  | Tutustumisretki oman kotipaikkakunnan uskonnollisiin rakennuksiin. Kuvien, videoiden ja karttasovellusten hyödyntäminen.  |
| T3 ohjata oppilasta perehtymään uskontoihin ja katsomuksiin eri puolilla maailmaa sekä uskonnottomuuteen | S2 | Oppilas ymmärtää, mitä ovat maailmanuskonnot, uskonnottomuus ja katsomukset ja miten ne eroavat toisistaan. Hän harjaantuu hankkimaan lisätietoa niistä. | Maailmanuskontojen ja erilaisten katsomusten tunteminen | Oppilas osaa nimetä kaksi uskontoa ja tunnistaa ohjatusti niiden keskeisiä piirteitä. Oppilas tunnistaa ohjatusti uskonnon ja uskonnottomuuden eroja. | Esimerkiksi kristinusko ja jokin oppilasta kiinnostava maailman uskonto. Käytä oppikirjan lisäksi esim. kuvia, videoita, uutisia. Sanalliset tai kuvalliset luokittelutehtävät (esim. yksi jumala vs. monta jumalaa, kuoleman jälkeinen elämä vs. ei kuoleman jälkeistä elämää). |
| T4 ohjata oppilasta tuntemaan eri uskontojen ja katsomusten tapoja ja symboleita sekä tunnistamaan uskonnollisia aiheita mediassa, maailmanpolitiikassa, taiteessa ja populaarikulttuurissa | S1, S2, S3 | Oppilas tunnistaa ja ymmärtää eri uskontojen ja katsomusten tapoja sekä kehittää valmiuksiaan tunnistaa uskonnollisia symboleita ja aiheita mediassa, maailmanpolitiikassa, taiteessa ja populaarikulttuurissa.  | Uskonnon ja kulttuurin lukutaito | Oppilas tunnistaa annetuista esimerkeistä uskontoon liittyviä tapoja. | Havainnointitehtävät yksin, ryhmässä tai parin kanssa. Case-työskentely tarinamuodossa tai kuvalliset harjoitteet. Esim. Kristinusko: ristiäiset, käsien ristiin laittaminen rukoillessa, ristin merkin tekeminen. Islam: ramadan, sian lihan välttäminen |
| T7 auttaa oppilasta pohtimaan uskontojen ja katsomusten maailmanlaajuista merkitystä ihmisten valintojen perusteina ja ohjaajina | S1, S3 | Oppilas kehittää valmiuksiaan pohtia uskontojen ja katsomusten maailmanlaajuista merkitystä ihmisten valintojen perusteina ja ohjaajina. | Uskontojen ja katsomusten merkityksen hahmottaminen yksilöiden elämässä ja globaalisti | Oppilas tunnistaa annetuista esimerkeistä uskonnollisia ja katsomuksellisia näkökohtia, jotka vaikuttavat ihmisten valintoihin. | Yhdistettävissä aikaisempien tavoitteiden tehtäviin. Esim. valinta kastaa lapsi tai mennä naimisiin kirkossa. Oppilaan lähtökohdat huomioiden myös uskonnon laajempi merkitys arvovalintoihin (esim. sukupuolen vaikutus ammatinvalintaan ja mahdollisuuksiin yhteiskunnassa).  |
| T10 rohkaista oppilaita kohtaamaan erilaisia ihmisiä nyt ja tulevaisuudessa jatko-opinnoissa, työelämässä ja vapaa-ajalla | S1, S2, S3 | Oppilas kehittää valmiuksiaan rakentavaan vuorovaikutukseen erilaisten ihmisten kanssa nyt ja tulevaisuudessa jatko-opinnoissa, työelämässä ja vapaa-ajalla. |  | *Ei vaikuta arvosanan muodostamisessa. Oppilasta ohjataan pohtimaan kokemuksiaan ja valmiuksiaan osana itsearviointia.* | Huom! Itsearviointi.  |